Baghdad: Odrzan drugi krug americko-iranskih razgovora
Al-Qaida želi Irak pretvoriti u bazu terorističkih operacija i povlačenje bi bilo katastrofa,kaže predsjednik Bush
Diplomatski predstavnici Sjedinjenih država i Irana u Iraku, ambasadori Ryan Crocker i Hassan Kazemi Qomi, su se danas sastali u Bagdadu u okviru drugog kruga razgovora o uspostavljanju sigurnosti u Iraku. Iran i dalje odbija optužbu da oružjem snabdijeva i obučava šiitske pobunjenike u Iraku. Irački premijer Nouri al-Maliki je današnji sastanak otvorio pozivajući Iran i Sjedinjene džave da pomognu stabiliziranje zemlje. Iran, Irak i Sjedinjene države su se usaglasili da formiraju Komitet bezbjednosti Iraka, ali detalje tek treba razraditi. Prema saopštenju američke strane razgovori su trebali biti vodjeni isključivo o sigurnosnoj situaciji u Iraku, bez obzira na na sve veće tenzije vezane za iranski nuklearni program i hapšenje i držanje u zatvoru nekoliko američkih državljana iranskog porijekla. A u medjuvremenu je predsjednik Bush rekao da je al-Qaida u Iraku u bliskoj vezi sa velikom mrežom al-Qaide na čijem je čelu Usama Bin Laden. Tokom današnjeg govora u Južnoj Carolini je rekao da su al-Qaidu u Iraku osnovali strani teroristi, koji ovim mrežama i dalje rukovode i koji su odani Bin Ladenu. On je dalje dodao da al-Qaida želi Irak pretvoriti u bazu terorističkih operacija i da bi stoga povlačenje američkih trupa iz Iraka imalo katastrofalna posljedice za Sjedinjene države. Predsjednik je kazao da je nelogično reći da je rat u Iraku vodio ka povećanju terorizma, jer je do napada 11. septembra došlo prije invazije Iraka 2003. godine. On je mišljenja da al-Qaida i dalje odlučna u namjeri da ponovo izvrši napad na Sjedinjene države. U isto vrijeme, revidirani vojni plan predvidja ostanak američkih trupa najmanje do 2009. godine.